Α.Ο. Ανθούπολη Λάρισας

Ο **Αθλητικός Όμιλος Ανθούπολης Λάρισας** είναι ελληνικό ποδοσφαιρικό σωματείο το οποίο εδρεύει στην Ανθούπολη, συνοικία της Λάρισας. Ιδρύθηκε το 1969 και τα χρώματα του είναι το μπορντό και το λευκό.

Ο Α.Ο. Ανθούπολης ήταν η πρώτη ομάδα της Ένωση Ποδοσφαιρικών Σωματείων Λάρισας που έπαιξε στον τελικό του Κυπέλλου Ερασιτεχνών Ελλάδας το 1977 και είναι ο σύλλογος από τον οποίο ξεκίνησε την καριέρα του ο πρωταθλητής και κυπελλούχος Ελλάδας, Γιάννης Βαλαώρας.

## Ιστορία
### Ίδρυση και οι πρώτες επιτυχίες
Ο Α.Ο. Ανθούπολης ιδρύθηκε το 1969 με αριθμό μητρώου Ε.Π.Ο. 1426, ξεκινώντας από τη Γ΄ Κατηγορία της Ένωση Ποδοσφαιρικών Σωματείων Λάρισας και τερμάτισε πρωταθλητής του δεύτερου ομίλου κερδίζοντας την άνοδο στη B΄ Κατηγορία το 1970. Την πρώτη ομάδα του συλλόγου τη σεζόν 1969-70 αποτελούσαν οι: Γ. Κομνηνός, Χρ. Kορομηλάς, Λάκης Bαπορίδης, Επαμ. Ραϊλης (τερματοφύλακας), Hλ. Χατζηλιάδης, Aλ. Πιτσαρής, B. Ραϊλης, Θαν. Γρίβας, I. Κυριάκος, I. Αδαμάκος, και K. Καϊλόγλου. 

Ακολούθησε άλλη μια άνοδος, στην Α' Κατηγορία που τότε ήταν η τέταρτη κατηγορία της πυραμίδας του ελληνικού ποδοσφαίρου, και το πρωτάθλημα της ΕΠΣΛ το 1975. Το 1977 και το 1978 η Ανθούπολη, υπό τις οδηγίες του προπονητή Παύλου Γρηγοριάδη έφτασε και παλι στον τελικό του Κυπέλλου Λάρισας απέναντι στον έμπειρο Αχιλλέα Φαρσάλων κατακτώντας το τρόπαιο.

Tη σεζόν 1976-77 με πρόεδρο τον Γιώργο Αδαμόπουλο, μετέπειτα Υπουργό Υγείας, κατέκτησε το πρωτάθλημα της ΕΠΣΛ, το Κύπελλο, ενω στο Κύπελλο Ερασιτεχνών Ποδοσφαίρου Ελλάδος έφτασε στον τελικό. Δεν κατάφερε να ολοκληρώσει τρεμπλ καθώς ηττήθηκε από τον Α.Ο. Καρδίτσας στο Ε.Α.Κ. Βόλου. To 1977 κέρδισε την Θύελλα Σερρών κερδίζοντας την άνοδο στη  Εθνική Ερασιτεχνική. Το καλοκαίρι του 1978, ο πρώτος σκόρερ του AOA, Γιάννης Βαλαώρας υπέγραψε στην ΑΕΛ όπου πέρασε 14 χρόνια με τον σύλλογο κατακτώντας το Κύπελλο Ελλάδας το 1985 και το Πρωτάθλημα Ελλάδος το 1988. Δύο χρόνια αργότερα, η Ανθούπολη ήταν για άλλη μια φορά πρωταθλήτρια της ΕΠΣΛ.  

### Δεκαετίες '80 και '90
Παρά το γεγονός ότι η Ανθούπολη στη δεκαετία του 1980 δεν κατέκτησε τίτλους, διέθετε ένα από τα καλύτερα ρόστερ της ιστορίας της. 
Η ομάδα της περιόδου 1982-83 με προπονητή τον Λεωνίδα Ευσταθίου ήταν η εξής: Γ.Φιτσούλας (αρχηγός), Παν.Σούκος, Γ.Θεοχαρίδης, Ταξιάρχης Ντικούδης, Κ.Γαρυφαλλόπουλος (τερματοφύλακας), Στ.Λούτσης, Σάκης Αναγνωστόπουλος, Ευ.Λίταινας, Ευ.Κωνσταντελλος, Χρ.Καραγιωργος Ηλ.Κυριακίδης. Tον κύριο κορμό στα τελη του '80 αποτελούσαν οι ποδοσφαιριστές: Θαν.Σδούγκας, Αιμ.Πυργίδης, Θαν.Βαλαώρας, Ευ.Δημόπουλος, Μαργ.Δημόπουλος, Παν.Σούκος, B.Παπακώστας, Θαν.Παπαντωνίου, Μάκης Μπουλιώτας (αρχηγός), Στ.Σαπουνάς, Γ.Δοδοντσάκης και Ζ.Σαρτζής. Τον Μαϊο του 1988 η ομάδα ανήλθε στην Α' ΕΠΣΛ ως πρωταθλήτρια του 1ου ομίλου,. 

Tο 1994 η Ανθούπολη ήταν πρωταθλήτρια  της ΕΠΣΛ υπό τον επί χρόνια πρόεδρό της Βασίλη Αδαμόπουλο, κερδίζοντας την άνοδο στη Δ΄ Εθνική, την τέταρτη εθνική κατηγορία, όπου παρέμεινε για μόλις ένα χρόνο. Σύντομα ο ΑΟΑ  πέρασε σε φάση ανανέωσης την επόμενη διετία προωθώντας νεαρούς ποδοσφαιριστές. Την περίοδο 1996-97 κατόρθωσε να παραμείνει στην Α' ΕΠΣΛ σε ένα θρίλερ με τον Ολοσσώνα και ΑΟ Πηνειό, αντικαθιστώντας τον προπονητή Βάιο Καραφέρη στα μέσα της χρονιάς. Το ρόστερ εκείνης της σεζόν ήταν: Ντικούδης, Χρ.Γκικούδης, Τόπης (τερματοφύλακες), Ν.Μιχαήλ, Ι.Βασιλείου, Στ.Τσιαντούλης, Απ.Τσιανάκας, Τσαπράζης, Μοσχοβίτης, Δαμαλής, Ανδ.Παπαμιμίκος, Ι.Σάλτας, Θοδ.Αλεξίου, Κ.Αγγελής, Τασιούλης, Αντ.Χαδουλός, Πορλίδης, Κ.Μπατράκης, Λαζαρίδης, Ξαφάρας.

Διατήρησε μια ισχυρή ομάδα στα τέλη της δεκαετίας του 1990 παλεύοντας για την άνοδo στη Δ΄ Εθνική και ανέπτυξε μια ισχυρή σχέση με την ΑΕΛ. Αυτό είχε ως αποτέλεσμα αρκετοί νέοι παίκτες της Ανθούπολης να ενταχθούν στην ΑΕΛ, όπως οι Στέλιος Τσιαντούλης, Απόστολος Τσιανάκας, Χρήστος Γκικούδης  και Βασίλης Ταχτιντής.

### Σύγχρονη εποχή
Από τα μέσα του 2000 ο σύλλογος αγωνίζονταν στις χαμηλότερες κατηγορίες της Ένωσης Ποδοσφαιρικών Σωματείων Λάρισας. Την σεζόν 2004-05 αγωνίστηκε στην Α΄ ΕΠΣΛ και εξασφάλισε άνετη παραμονή. Η σύνθεση της ομάδασ ήταν: Καραποστόλης (τερμ.), Καλατζής (τερμ.), Βλαχόπουλος, Οικονόμου, Γκαντάκας, Γκρέτσης, Τσιφλίλογλου, Νάτσουλας, Πράσινος  Μήτσου, Σαράντης, Γκούλιος), Κατσικογιάννης, Στόικας.

Την περίοδο 2009-10 υποβιβάστηκε στην Γ΄ ΕΠΣΛ για πρώτη φορά μετά από 40 χρόνια. Επέστρεψε στη Β' ΕΠΣΛ όμως για τη σεζόν 2013-14 με προπονητή τον Βασίλη Ταχτιντή. Η ομάδα 2013-14 ήταν η εξής: Καλλαντζής (τερματοφύλακας), Βλησαρούλης, Μίχος, Τσιβάκας, Μπλούφας, Σαπουνάς, Παυλίδης, Ντάλλας, Χατζηρούφας, Παπαγιαννούλης, Κουσώνας, Τσιάτας, Παπαδημητρίου, Β.Σκορδίλης, Δ.Γαλατσίδας.
 

Τον Ιούλιο του 2022, ο τοπικός επιχειρηματίας και πρώην πρόεδρος του Φαλανιακού, Χρήστος Πρίφτης, εξελέγη στη θέση του επί τριών δεκαετιών προέδρου Βασίλη Αδαμόπουλου, με στόχο να επαναφέρει την Ανθούπολη στις εθνικές κατηγορίες. Ως αποτέλεσμα, ο Μιχάλης Ζιώγας προπονητής της ΑΕΛ στη Σούπερ Λιγκ 2 τη σεζόν 2021-22 υπέγραψε στον σύλλογο αντικαθιστώντας τον Βάιο Καραφέρη που ανέλαβε τις ακαδημίες, μια κίνηση έκπληξη. Aκολούθησε η άφιξη του έμπειρου μέσου Μπλέντι Μούτσα κα του επιθετικού Γιώργου Κακαβίτση. Τον Νοέμβριο του 2023 αποχώρησε από τον σύλλογο ο Βάιος Καραφέρης ο οποίος συνέδεσε το όνομά του για πάνω από 30 χρόνια συνολικά με την Ανθούπολη, ως παίκτης, προπονητής της ανδρικής ομάδας και των τμημάτων υποδομής, αναδεικνύοντας πολλούς ποδοσφαιριστές (Χρ.Γκικούδης, Θ.Σταμάτης, Χρ.Χατζηλιάδης, Θ.Αργυρούλης, I.Σάλτας, Γ.Καραποστόλης, Β.Ταχτιντής, Απ.Τσιανάκας, Αντ.Χαδουλός).

To 2023 o AOA κατέκτησε το πρωτάθλημα της Β΄ ΕΠΣΛ και επανήλθε μετά από χρόνια στην Α΄ ΕΠΣΛ. To 2024 κατέκτησε και το πρωτάθλημα της A΄ ΕΠΣΛ κερδίζοντας τη συμμετοχή στα μπαράζ ανόδου για τη Γ΄ Εθνική, στα οποία κατάφερε την δεύτερη σερί άνοδο σε κατηγορίες, τερματίζοντας στην δεύτερη θέση του 4ου ομίλου του ειδικού πρωταθλήματος. Έτσι, επέστρεψε στη Γ΄ Εθνική μετά από 43 χρόνια για τη σεζόν 2024-25, με τεχνικό ηγέτη της ανόδου να είναι ο Μιχάλης Ζιώγας.

Αργότερα,το 2025 ξεκίνησαν να παίρνουν δράση και οι οπαδοί της ομάδας (**θύρα 2** και **Rebel block**) ακολουθώντας την ομάδα πίστα και βοηθώντας την να πάρει την νίκη με την φωνή τους και μέχρι σήμερα παραμένουν παρόν σε καθε αγώνα της ομάδας μας.

## Διαχρονική πορεία

*Ε.Π.Σ. Λάρισας: Το 2000 προστέθηκε και 4η «ενδιάμεση» κατηγορία (Α΄, Β΄, Β1 και Γ΄ αρχικά και Α, Α1, Β και Γ από την περίοδο 2001-02). Το 2018 αποφασίστηκε η κατάργηση της Γ΄ κατηγορίας. Το 2021 οι τρεις κατηγορίες μετονομάστηκαν, λαμβάνοντας τις προ του 2000 ονομασίες τους (Α΄, Β΄ και Γ΄ κατηγορία).

## Ποδοσφαιριστές της Ανθούπολης σε εθνικές κατηγορίες
Ποδοσφαιριστές του συλλόγου που αγωνίστηκαν σε εθνικές κατηγορίες -με ομάδες πλην της Ανθούπολης- είναι οι: Γιάννης Βαλαώρας (ΑΕΛ - A' Εθνική), Γιάννης Γκόλαντας (ΑΕΛ - A' Εθνική), Γιάννης Βασιλείου (ΑΕΛ - A' Εθνική), Γιώργος Δοδοντσάκης (ΑΕΛ - A' Εθνική), Αιμίλιος Πυργίδης (Ολυμπιακός, Πανιώνιος) - A' Εθνική), Κώστας Αγγέλης (Λαρισαϊκός - Δ΄ Εθνική), Στέλιος Τσιαντούλης (ΑΕΛ - B' Εθνική), Απόστολος Τσιανάκας ΑΕΛ - B' Εθνική), Χρήστος Γκικούδης (ΑΕΛ - B' Εθνική), Γιάννης Σάλτας (Ηρακλής Χάλκης - Δ΄ Εθνική), Αντώνης Χαδουλός (ΣΦΑΝ Κίσσαβος Συκουρίου) - Δ' Εθνική), Βασίλης Ταχτιντής (ΑΕΛ - B' Εθνική, Ολυμπιακός Βόλου, Νίκη Βόλου - Γ Εθνική, Ηρακλής Χάλκης - Δ' Εθνική, Δόξα Κατωκοπιάς - Κύπρος), Θανάσης Σταμάτης (Α.Ε. Ποσειδών Νέων Πόρων - B' Εθνική, AΣ Πυργετός - Δ΄ Εθνική), Χρήστος Χατζηλιάδης (Α.Σ. Μετέωρα, AOK Νέες Καρυές, Ηρακλής Χάλκης - Δ΄ Εθνική). 

### Αξιόλογοι ποδοσφαιριστές

* Γιάννης Βαλαώρας
* Λάκης Παγκαρλιώτας
* Απόστολος Τσιανάκας
* Γιάννης Γκόλαντας
* Αιμίλιος Πυργίδης
* Γιώργος Στεργιάδης
* Κώστας Καϊλόγλου
*  Κώστας Αγγέλης
* Λάκης Παπαϊωάννου
* Γιάννης Βασιλείου

* Στέλιος Τσιαντούλης
* Γιώργος Δοδοντσάκης 
*  Μπλέντι Μούτσα
* Χρήστος Καραγιώργος
*  Ηλίας Αποστολάρας 
* Αλέκος Κουβελάς 
* Δημήτριος Χασομέρης
*  Ανδρέας Βλαχόπουλος
* Χρήστος Γκικούδης
* Αλέξανδρος Γκαλίτσιος
* Δημήτρης Χασομέρης
* Βαγγέλης Νούσιος

### Αξιόλογοι προπονητές
* Παύλος Γρηγοριάδης 
* Λάκης Παγκαρλιώτας
* Λεωνίδας Ευσταθίου 
* Θανάσης Αθανασόπουλος
* Άρης Πατσής
* Χρήστος Χατζηλιάδης
* Βάιος Καραφέρης
* Μιχάλης Ζιώγας
* Τάσος Μπεριτζας
* Γιάννης Τσακμακίδης
* Γιάννης Μάγγος
* Ζήσης Ζιάγκας 

## Έδρα
Ο AOA χρησιμοποιεί το γήπεδο του ΔΑΚ Ανθούπολης που βρίσκεται στη Λάρισα, για τους εντός έδρας αγώνες του. Το γήπεδο δεν είχε γρασίδι τα πρώτα του χρόνια και μέχρι το 2000, ενώ αποτελεί μέρος του προπονητικού συγκροτήματος της Ανθούπολης, που περιλαμβάνει γήπεδα μπάσκετ και τένις και ανήκει στο δήμο Λαρισαίων.Στις 23 Ιουνίου 2023 ξεκίνησαν βελτιωτικές εργασίες και στην μπροστινή όψη των αποδυτηρίων όπου άλλαξαν χρώμα ώστε να έχουν φόντο βυσσινί όπως η Ανθούπολη. Την σεζόν 2024-25 στη Γ' Εθνική χρησιμοποιεί το ΑΚ Νεάπολης, 400 θέσεων και με σκέπαστρο.

## Αντιπαλότητες
Η Ανθούπολη μοιραζόταν την έδρα της με μια άλλη τοπική ομάδα, τη Χαραυγή με την οποία ανέπτυξε μεγάλη κόντρα στις δεκαετίες του 1980 και του 1990. Αν και οι δύο σύλλογοι αγωνίστηκαν ως επί το πλείστον σε διαφορετικές κατηγορίες κατά τη διάρκεια της ιστορίας τους, τις φορές που αγωνίζονταν μεταξύ τους οι αγώνες θεωρούνταν ντέρμπι, προσελκύοντας αρκετούς φιλάθλους στο ΔΑΚ Ανθούπολης. Την σεζόν 1987-88 και οι δύο αγωνίζονταν στην Β' ΕΠΣΛ, σε δαιφορετικούς ομίλους: η Ανθούπολη τερμάτισε πρώτη, ενώ η Χαραυγή υποβιβάστηκε. Την περίοδο 2013-14 οι δυο ομάδες συναντήθηκαν μετά από πολλά χρόνια στην ίδια κατηγορία και όμιλο, όπως και την τριετία 2016-2019. Στις 2 Σεπτεμβρίου 2023 σημείωσε την μεγαλύτερη νίκη σε βάρος της Χαραυγής στην πάλαι ποτέ κοινή τους έδρα το ΔΑΚ Ανθούπολης, με σκορ 11-1 για το ιστορικό Κύπελλο Κουκουλίτσιος-Μουσιάρης. Συνολικά o AO Ανθούπολης μετράει περισσότερες νίκες σε βάρος του αντιπάλου της. 

Τα τελευταία χρόνια έχει εδραιωθεί μια κόντρα μεταξύ Ανθούπολης και Λάρισας '88, από τότε που η Λάρισα '88 μετακόμισε στην έδρα της Ανθούπολης. Το καλοκαίρι του 2024 το μεγάλο αστέρι της Ανθούπολης και πρώτος σκόρερ της Α' ΕΠΣ Λάρισας, Αλέκος Κουβελάς υπέγραψε στη φιλόδοξη Σ.Φ. Λάρισα 88.

## Τίτλοι - Διακρίσεις
* **[[Ένωση Ποδοσφαιρικών Σωματείων Λάρισας|Πρωτάθλημα A' ΕΠΣΛ]]** **(5)**: 1974–75, 1976–77, 1979–80, 1993–94, 2023–24
* **[[Ένωση Ποδοσφαιρικών Σωματείων Λάρισας|Κύπελλο ΕΠΣΛ]]** **(2)**: 1973-74, 1976–77
** **Φιναλίστ (1)**: 1977–78
* **[[Κύπελλο Ελλάδας ερασιτεχνών ποδοσφαίρου|Κύπελλο Ερασιτεχνών Ποδοσφαίρου Ελλάδας]]**
** **Φιναλίστ** **(1)**: 1977
***[[Ένωση Ποδοσφαιρικών Σωματείων Λάρισας|Πρωτάθλημα B' ΕΠΣΛ]]**: 1970–71, 1987-88, 2022–23
***[[Ένωση Ποδοσφαιρικών Σωματείων Λάρισας|Πρωτάθλημα Γ΄ ΕΠΣΛ]]**: 1969–70

## Παλαιότερες συνθέσεις
### Σύνθεση Ομάδας 2022-23

## Πρόεδροι
* Γιώργος Αδαμόπουλος
* Μάκης Τσικλητάρης
* Βασίλης Αδαμόπουλος
* Χρήστος Πρίφτης

## Παραπομπές


## Πηγές
*
*

Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1969
Κατηγορία:Αθλητικοί σύλλογοι Λάρισας